होटल में छापा, जुआ खेलते मिले कारोबारी
रायपुर| फाफाडीह चौक के शारदा होटल के कमरा नंबर 101 में शुक्रवार देर रात पुलिस ने छापा मारा। यहां जुआ खेलते हुए 9 लोगों को गिरफ्तार कर जेल भेज दिया।
आरोपियों से 1 लाख 30 हजार रुपए जब्त किए गए। पुलिस ने होटल के मैनेजर को भी गिरफ्तार किया है। आरोपी गुढियारी, नर्मदापारा और फाफाडीह के छोटे कारोबारी है। पुलिस से मिली जानकारी के अनुसार होटल में रात में जुआ चल रहा था। मौके से अविनाश सिंह, राजीव सिंह, नरेंद्र यादव गुढियारी, दीपक मुदलियार, जय किशन, संजय विश्वास गंज, राजेश कुमार कोटा, काशी स्वामी और नागमणि नर्मदापारा को पकड़ा गया। पुलिस ने होटल मैनेजर गुंजन गुप्ता पर भी कार्रवाई की है। आरोपियों को छुड़वाने के लिए स्टेशन रोड के कारोबारी और कुछ नेता भी थाने पहुंचे थे।
hin_Deva hin_Deva hin_Deva